text: Li rois et la royne estoient
   Descendu. Moult grant duel faisoient.
   De ce'que il ert ensement
   Au cuer orent ire et torment.
   Vers Cléomadès sont venu
   Qui à si très grant meschief fu
   Que on porroit plus deviser.
   Qui veïst ses serours plorer
   Et lui, tout en plorant, baisier,
   La maniere deüst prisier
   De leur douz reconfortement,
   Tant le faisoient doucement.
   Se confors i peüst valoir,
   Bien en faisoient leur povoir.
   Mais confors n'i valoit noient ;
   Car entre leur bras si souvent
   Se pasmoit, que c'estoit pitiez.
   Et, quant il estoit repairiez
   Et revenus de pasmoison,
   Lors regardoit tout environ.
   Clarmondine moult regretoit,
   Et souvent après li huchoit ;
  